Rūžis

Rūžis – ežeras pietų Lietuvoje, Alytaus rajone, apie 6 km į pietus nuo Nemunaičio, 2 km į rytus nuo NemunoMaps.lt duomenys. Ilgis šiaurės vakarų–pietryčių kryptimi 0,74 km, plotis iki 0,47 km. Altitudė 90,6 m. Vakarinėje ežero dalyje yra 0,09 ha salelė. Gylis siekia 12,8 m. Krantai daugiausia žemi, pietryčiuose supelkėję, tačiau šiaurės rytuose ir pietvakariuose aukšti. Ežerą supa Noškūnų miško pušynai.

Į Rūžį įsrovena upelis iš Rūželio ežero, o vakaruose išteka Nemuno intakas Rūžė. Pietrytinėje Rūžio pakrantėje įsikūręs Bugonių kaimas, šiaurinėje – Pieriškių kaimas.

 Etimologija 

Ežerėvardis Rū̃žis kildinamas nuo žodžio rūžas („raudoni dažai“) ir giminingas panašiems vietovardžiams, turintiems raudonumo, rudumo reikšmę.

 Šaltiniai 

Kategorija:Alytaus rajono ežerai